

„Sveika ir saugi vasara be traumų“

Vaikai yra visuomenės ateitis. Jie nuolatos keičiasi, mokosi gyventi ir pažinti supantį pasaulį vis kitais būdais. Kūdikystėje jie labiausiai priklausomi nuo savo tėvų, vėliau nepriklausomybė didėja, vaikai ieško draugų, atsiranda polinkis rizikuoti. Negalime vaikams uždrausti pažinti pasaulį ir džiaugtis gyvenimu. Mes turime padėti jiems išmokti, kaip saugiai elgtis ir turime sudaryti kuo saugesnę aplinką, atsižvelgiant į jų amžių bei raidos ypatybes.

Tad norime Jūs paskatinti atkreipti dėmesį į vaikų parengimą vasaros atostogoms, kad jos būtų saugios ir būtų išvengta traumų. Svarbu priminti vaikams, kaip saugiai elgtis gamtoje ar lauke, žaidimo aikštelėse, apie saugų laisvalaikį prie vandens ir vandenyje, saugų judėjimą transporto priemonėmis (dviračiais, riedučiais, paspirtukais) bei saugų atvykimą į darželį vasarai pasibaigus.